《余至象山得邑西山谷佳处暇日过游因其亭榭泉木离为十咏 濯缨亭》
宋代·林旦

早岁逐浮名，尘埃已倦行。浩然临绝岸，聊此振烦缨。

世事随波远，吾心自水清。营营朝市露，谁识孺歌声。

作者简介：宋福州福清人，字士明，一字次中。林希弟。仁宗嘉祐二年进士。累官监察御史里行。哲宗元祐初，拜殿中侍御史，上疏论吕惠卿、邓绾等罪，皆逐之。官终河东转运使。